wickkiey/tamil-wikipedia-chunked huggingface dataset:
# சங்குவாங் கோவில்

## விளக்கம்

இந்த கோயில் ஆண்டிசைட் கற்களால் ஆனது. கோயிலின் அடித்தளம் 4.5 x 4.5 மீட்டர் ஆகும். இக்கோயிலின் உயரம் 8.5 மீட்டர் ஆகும். கோயில் கிழக்கு நோக்கி உள்ளது, கிழக்கு பக்கத்தில் போர்ட்டலுக்கு செல்லும் படிக்கட்டுகளில் விமானமும் ஒரு சிறிய முதன்மை அறையும் (*கர்ப்பக்கிருகம்*) உள்ளன. முதன்மை அறைக்குள் சிவனின் 62 செ.மீ உயரமான கல் சிலை உள்ளது. அந்த சிலை சேதமடைந்துள்ளது, கைகள் உடைக்கப்பட்டு முகம் மிகவும் அரிக்கப்பட்ட நிலையில் காணப்படுகிறது. சிலையின் பீடத்தில் நந்தியின் தலையில் ஒரு செதுக்குதல் உள்ளது. இந்த கோயில் மிகவும் எளிமையானது. குறைந்த அளவிலான ஆபரணங்களே காணப்படுகின்றன. கூரைப்பகுதி லிங்கம் உச்சங்களால் அலங்கரிக்கப்பட்ட மூன்று பின்புறப் படிக்கட்டுகளைக் கொண்டு அமைக்கப்பட்டுள்ளது. கட்டடக்கலை பாணி ஆரம்பகால மத்திய ஜாவானிய இந்து கோவில்களைப் போன்றது. கல் சிதைவு மற்றும் கோயிலின் எளிமையான பாணியியை நோக்கும்போது இந்த கோயில் 8 ஆம் நூற்றாண்டின் முற்பகுதியைச் சார்ந்ததது என்றும், டயங் கோயில்கள் அதே காலத்தைச் சேர்ந்தவையாக இருக்கலாம் என்றும், தெற்கு மத்திய ஜாவாவின் பிரம்பானான் போன்ற கோயில்களைக் காட்டிலும் சற்று பழமையானது என்றும் நிபுணர்கள் கருதுகின்றனர்.
# Module:Person height

-- This module implements Template:Infobox person/height  
local p = {}  
local function clean(s)
s = mw.ustring.gsub(s, '([^a])meter', '%1m') -- prevents "parameter" from being changed to "param"
s = mw.ustring.gsub(s, 'metre', 'm')
s = mw.ustring.gsub(s, 'centi', 'c')
s = mw.ustring.gsub(s, 'feet', 'ft')
s = mw.ustring.gsub(s, 'foot', 'ft')
s = mw.ustring.gsub(s, 'inches', 'in')
s = mw.ustring.gsub(s, 'inch', 'in')
s = mw.ustring.gsub(s, 'ms', 'm')
s = mw.ustring.gsub(s, 'ins', 'in')
s = mw.ustring.gsub(s, '%[%[[Ii]n|in%]%]', 'in')
s = mw.ustring.gsub(s, '%[%[[Cc]entim|cm%]%]', 'cm')
s = mw.ustring.gsub(s, '%[%[[Mm]%]%]s', 'm')
s = mw.ustring.gsub(s, '%[%[[Cc]m%]%]s', 'cm')  
return s
end  
local function isnumber(s)
if s then
s = mw.ustring.gsub(s, '%+%s*%d+%s*/%s*%d+%s*$', '')
return tonumber(s)
end
return nil
end  
local function get_convert_args(s, prefer, enforce)
local prefer_m = (prefer or '') == 'm'
local force_m = (enforce or '') == 'm'
local prefer_cm = (prefer or '') == 'cm'
local force_cm = (enforce or '') == 'cm'  
unconverted = clean(s or '') -- basic unit cleaning  
s = mw.ustring.gsub(unconverted, '&[Nn][Bb][Ss][Pp];', ' ')  
local m = mw.ustring.find(s, 'm')
local c = mw.ustring.find(s, 'cm')
local f = mw.ustring.find(s, 'ft')
local i = mw.ustring.find(s, 'in')  
if m == nil and f == nil and i == nil then
return '', unconverted
end  
if c ~= nil and f == nil and i == nil then
local n = mw.ustring.sub(s, 1, c - 1)
if isnumber(n) then
return force_m
and {n/100,'m','ftin',0,['abbr']='on'}
or {n,'cm','ftin',0,['abbr']='on'}, mw.ustring.sub(s, c+2)
end
return '', unconverted
end  
if m ~= nil and c == nil and f == nil and i == nil then
local n = mw.ustring.sub(s, 1, m - 1)
if isnumber(n) then
return force_cm
and {n*100,'cm','ftin',0,['abbr']='on'}
or {n,'m','ftin',0,['abbr']='on'}, mw.ustring.sub(s, m+1)
end
return '', unconverted
end  
if f ~= nil and i ~=nil and m == nil then
local n1 = mw.ustring.sub(s, 1, f - 1)
local n2 = mw.ustring.sub(s, f+2, i - 1)
if isnumber(n1) and isnumber(n2) then
return (force_m or prefer_m)
and {n1,'ft',n2,'in', 'm',2,['abbr']='on'}
or {n1,'ft',n2,'in', 'cm',0,['abbr']='on'}, mw.ustring.sub(s, i+2)
end
return '', unconverted
end  
if f ~= nil and i == nil and m == nil then
local n = mw.ustring.sub(s, 1, f - 1)
if isnumber(n) then
return (force_m or prefer_m)
and {n,'ft','m',2,['abbr']='on'}
or {n,'ft','cm',0,['abbr']='on'}, mw.ustring.sub(s, f+2)
end
return '', unconverted
end  
if i ~= nil and f == nil and m == nil then
local n = mw.ustring.sub(s, 1, i - 1)
if isnumber(n) then
return (force_m or prefer_m)
and {n,'in','m',2,['abbr']='on'}
or {n,'in','cm',0,['abbr']='on'}, mw.ustring.sub(s, i+2)
end
return '', unconverted
end  
return '', unconverted
end  
function convert(, args)
local targs, str = get_convert_args(args[1], args['prefer'] or *, args['enforce'] or *)  
if type(targs) == 'table' then
return :expandTemplate{ title = 'convert', args = targs} .. str
else
return str
end
end  
function p.main
return convert(, .args[1] and .args or :getParent.args)
end  
return p
# மங்கையர்க்கரசி கலை அறிவியல் கல்லூரி

மங்கையர்க்கரசி கலை அறிவியல் கல்லூரி 1997 ஆம் ஆண்டில் நிறுவனர் பிச்சையா பிள்ளையால் தொடங்கப்பட்டது.
# மங்கையர்க்கரசி கலை அறிவியல் கல்லூரி

## அறிமுகம்

சர்வதேச தரநிர்ணய அமைப்பு (ISO) 9001: 2015 சான்றளிக்கப்பட்ட நிறுவனம், தேசிய கல்வி தரப்பாட்டு நிறுவனம் NAAC ஆல் B தரத்துடன் அங்கீகாரம் பெற்றது. மதுரை காமராஜ் பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது..
# மங்கையர்க்கரசி கலை அறிவியல் கல்லூரி

## இடம்

7-1-139, மங்கையர்க்கரசி நகர், பரவை, மதுரை மாவட்டத்தில் அமைந்துள்ளது.
# மங்கையர்க்கரசி கலை அறிவியல் கல்லூரி

## படிப்புகள்

மதுரை காமராசர் பல்கலைக்கழகத்துடன் இணைக்கப்பட்ட கலை அறிவியல் கல்லூரி வர்த்தகம் மற்றும் முதுகலை படிப்புகளின் கீழ் 8 துறைகளுடன் கல்லூரி செயல்படுகிறது
# மங்கையர்க்கரசி கலை அறிவியல் கல்லூரி

## வசதிகள்

கல்லூரியில் குளிரூட்டப்பட்ட மொழி ஆய்வகம், கணினி மற்றும் இயற்பியலுக்கான சமீபத்திய உபகரணங்களுடன் கூடிய ஆய்வகங்கள், நூலகம், விளையாட்டு மைதானம் ஆகியன உள்ளன.
# ஹசன் பக் பள்ளிவாசல்

**ஹசன் பக் பள்ளிவாசல்** , *ஹசன் பே பள்ளிவாசல்* என்றும் அழைக்கப்படுகிறது', இசுரேலில் உள்ள யோப்பா நகரத்திலுள்ள மிகவும் புகழ்பெற்ற பள்ளிவாசல்களில் ஒன்றாகும். சமீபத்திய ஆண்டுகளில், இது மிகவும் சர்ச்சைக்குரிய தளமாக இருந்து வருகிறது..  
ஹசன் பக் பள்ளிவாசல் 1916 ஆம் ஆண்டில் அரபு யாபாவின் வடக்கு எல்லையில் கட்டப்பட்டது மற்றும் இதன் வரலாறு அரபு-யூத மோதலின் பல்வேறு கட்டங்களுடன் நெருக்கமாக பிணைக்கப்பட்டுள்ளது, ஆரம்பத்தில் உதுமானிய அரசு மற்றும் பிரித்தானிய அரசின் கீழ் சமூக மோதலாகத் தொடங்கி இன்று வரை நீடித்து வருகிறது. இது பல்வேறு சந்தர்ப்பங்களில் காரசாரமான விவாதம் மற்றும் அதைத்தொடர்ந்த சர்ச்சைக்கு இடமாக இருந்து வருகிறது, மேலும் யோப்பா முஸ்லிம்களுடன் ஆழ்ந்த அடையாள மற்றும் உணர்ச்சிபூர்வமான தொடர்பைக் கொண்டுள்ளது.  
இதன் உதுமினாய-பாணி கட்டிடக்கலையானது அதன் அருகே தற்போது அமைந்துள்ள தற்கால நவீன உயர்ந்த கட்டிடங்களுடன் கடுமையாக மாறுபடுகிறது. இது யோப்பாக்கு செல்லும் விரைவுச்சாலையில் நடுநிலக் கடல் மற்றும் நெவே செடக்கு பகுதிக்கு இடையில் அமைந்துள்ளது.
# ஹசன் பக் பள்ளிவாசல்

## வரலாறு & கட்டுமானம்

இப்பள்ளிவாசல் 1916 ஆம் ஆண்டில் பெயரில் யோப்பாவின் உதுமானிய ஆளுநரான ஹசன் பேயினால் கட்டப்பட்டது. அந்த நேரத்தில், யோப்பா மற்றும் சமீபத்தில் நிறுவப்பட்ட டெல் அவீவ் ஆகிய இரண்டு நகரங்களும் விரைவாக விரிவடைந்து வந்தன. இந்தப் பள்ளிவாசல் யோப்பாவின் வடக்குப் பகுதியிலிருந்து மத்திய தரைக்கடல் வரை பரவியுள்ள மன்சியயாவின் ஒரு பகுதியாக உள்ளது.  
இப்பள்ளிவாசலைக் கட்டிய ஹசன் பே அல்லது பெக், அல்லது ஹசன் பெய் அல் பசரி அல் காபி 1914 ஆகத்து முதல் 1916 மே வரையில் யோப்பாவின் ஆளுநராக இருந்தார்.
# ஹசன் பக் பள்ளிவாசல்

## கட்டிட அமைப்பு

இந்த உதுமானிய பாணி பள்ளிவாசலானது ஆரம்பத்தில் 21 க்கு 28 மீற்றர் அளவில், நன்கு கணக்கிட்ட வடிவமைப்பில்ல் அல்-மன்சியா சுற்றுப்புறத்திற்கு நன்கு பொருந்தும் வகையில் அமைந்திருந்தது. இது நன்கு பூசப்பட்ட முற்றத்தைக் கொண்டிருந்தது, அந்த முற்றத்தின் ஒரு பகுதி தோட்டமாகப் பயன்படுத்தப்பட்டது; தொழுகைக் கூடத்தின் வடக்குப் பகுதியில் நுழைவதற்கான படிக்கட்டுகள் இருந்தன.  
இப்பள்ளியின் கட்டுமானத்தில் இப்பகுதியில் வழக்கமாகக் காணப்படுப்படும் மஞ்சள் பழுப்பு நிற மணற்களான, குர்கர் கற்கள் பயன்படுத்துவற்குப் பதிலாக, வெள்ளைச் சுண்ணக்கல் பயன்படுத்தப்பட்டுள்ளது. இப்பள்ளிவாசலின் சுவர்களில் நுணுக்கமாக அலங்கரிக்கப்பட்ட மற்றும் வண்ணமயமான மெருகூட்டப்பட்ட காலதர்கள் பொறிக்கப்பட்டுள்ளன. சுவர்கள் குறுகிய தடுப்புகளால் வரையறுக்கப்பட்டுள்ளன, இது பரந்த முகப்பைச் சிறுசிறு பகுதியாகப் பிரிக்கிறது.  
தற்போதைய மினார் 1980 களில் நடைபெற்ற துப்பித்தலின் ஒரு பகுதியாக அதன் உண்மையான உயரத்தின் இரு மடங்காக மீண்டும் கட்டப்பட்டது, மிக உயரமான மற்றும் மெல்லிய மினாராவானது, இது சதுர வடிவிலான தொழுகைக் கூடத்துடன் வேறுபாடாக உள்ளது. பள்ளிவாசலின் எதிர் பக்கத்தில் மிகக் குறைந்த உயரம் கொண்ட கோபுரம் உள்ளது. கற்காரை கூரை தட்டையாகவும் ஓப்பீட்டளவில் சிறியதாகவும் அமைந்து உள்ளது, அதன் மையப் பாதையின் மேல் ஆழமற்ற குவிமாடம் உள்ளது.
# இலக்கு நீக்குதல்

**இலக்கு நீக்குதல்** (*stumping*) என்பது துடுப்பாட்டத்தில் மட்டையாடுபவரை வீழ்த்தும் முறைகளில் ஒன்றாகும். இந்தச் சொல் ஓர் இலக்குக் கவனிப்பாளர் மேற்கொள்ளும் இலக்கு வீழ்த்தலை மட்டுமே குறிக்கும். பந்துவீச்சாளரால் வீழ்த்தப்படுவது இலக்கு வீச்சு என்றும் களத்தடுப்பாளரால் வீழ்த்தப்படுவது ஓட்ட வீழ்த்தல் என்றும் அழைக்கப்படுகின்றன..  
சில வேளைகளில் வீசப்பட்ட பந்தை அடிப்பதற்காக மட்டையாடுவர் தனது எல்லைக்கோட்டைத் தாண்டி முன்னோக்கி வரும்போது அந்தப் பந்து மட்டையில் படாமல் பின்பிக்கமாக சென்றால் அங்கு நின்றுகொண்டிருக்கும் இலக்குக் கவனிப்பாளர் உடனடியாக அந்தப் பந்தைப் பிடித்து தனக்கு முன்பு உள்ள இலக்குக் குச்சிகளை அடித்து அதன் மேலுள்ள மரத்துண்டுகளை நீக்கலாம். அப்போது மட்டையாடுபவரின் உடல் பாகம் அல்லது அவரது மட்டை எல்லைக்கோட்டிற்குள் இல்லாமல் இருந்தால் அவர் ஆட்டமிழப்பார்.
# இலக்கு நீக்குதல்

## சாதனைப் பதிவுகள்

**|பன்னாட்டுத் துடுப்பாட்ட வாழ்நாளில் அதிகபட்ச இலக்கு வீழ்த்தல்கள்**  
| 54 |  |
| --- | --- |
| <small>கடைசியாக மேம்படுத்தியது: 25 ஆகத்து 2019</small> | } |
# சான் கார்லோஸ் பல்கலைக்கழகம்

**சான் கார்லோஸ் பல்கலைக்கழகம்** ( **யு.எஸ்.சி** அல்லது **சான் கார்லோஸ்** என சுருக்கமாக அழைக்கப்படுகிறது) (University of San Carlos) பிலிப்பைன்ஸின் செபு நகரில் உள்ள ஒரு தனியார் கத்தோலிக்க ஆராய்ச்சி பல்கலைக்கழகம் ஆகும். இது 1935 முதல் சொசைட்டி ஆஃப் டிவைன் வேர்ட் (எஸ்.வி.டி) சமயப்பரப்புக் குழுவினரால் நிர்வகிக்கப்படுகிறது. இது அடிப்படை கல்வி (மாண்டிசோரி அகாடமி, கிரேடு பள்ளி, ஜூனியர் உயர்நிலைப்பள்ளி மற்றும் மூத்த உயர்நிலைப்பள்ளி), இளங்கலை மற்றும் முதுகலை பட்டப்படிப்புகளை உள்ளடக்கிய உயர் கல்வியை வழங்குகிறது.  
கற்பித்தல்-கற்றல், ஆராய்ச்சி மற்றும் சமூக விரிவாக்க சேவையின் கல்வி மைய செயல்முறைகளில் சிறந்து விளங்கும் சூழலில் திறமையான, சமூக பொறுப்புள்ள தொழில் வல்லுநர்களையும் வாழ்நாள் முழுவதும் கற்பவர்களையும் வளர்ப்பதே இந்நிறுவனத்தின் உரிமைக் கட்டளையாகும். விரைவாக மாறிவரும் உலகில் உள்ளூர், தேசிய மற்றும் உலகளாவிய சமூகங்களின் தேவைகளுக்கு பதிலளிக்கக்கூடிய சரியான நேரத்தில், பொருத்தமான மற்றும் உருமாறும் கல்வித் திட்டங்களை வழங்குவதே இதன் நோக்கம். ஆசிய-பசிபிக் பிராந்தியத்தின் சர்வதேச தரங்களை நோக்கி அதன் கல்வித் திட்டங்களை முன்னெடுத்துச் செல்லும் அதே வேளையில் 2030 ஆம் ஆண்டளவில் முழுமையான தீவிர ஆராய்ச்சி மற்றும் தொழில் முனைவோர் பல்கலைக்கழகமாக மாறுவதே அதன் மூலோபாய திசையாகும்.  
90 ஹெக்டேர் பரப்பளவைக் கொண்ட 5 வளாகங்களைக் கொண்ட செபூ நகரத்தின் மிகப்பெரிய பல்கலைக்கழகமாக இந்நிறுவனம் உள்ளது (தலம்பன் வளாகமானது பல்கலைக் கழகத்தின் அமைப்பு வசதிகளை விரிவாக்கம் மற்றும் மேம்பாடு செய்வதற்கான 80 ஹெக்டேர் பரப்பளவு கொண்டது). இந்நிறுவனமானது, நாடு தழுவிய அளவில் முதல் நான்கு இடங்களுக்குள்ளும் விசயன் தீவுகள் மற்றும் மிண்டனாவோ அளவில் முதல் இடத்திலும் தரநிலைப்படுத்தப்பட்டுள்ளது.  
இப்பல்கலைக்கழகம் சுமார் 22,000 மாணவர்களைக் கொண்டுள்ளது (இவர்கள் கரோலினியர்கள் என்றும் அழைக்கப்படுகிறார்கள்) இதில் 200 க்கும் மேற்பட்டவர்கள் சர்வதேச மாணவர்கள், அடிப்படைக் கல்வி, இளங்கலை பட்டப்படிப்பு மற்றும் முதுகலைப் பட்டப் படிப்புகளில் சேர்ந்துள்ளனர். சுமார் 1,100 கல்விப்புல பேராசிரியர்கள், ஆசிரியர்கள் மற்றும் ஊழியர்கள் உள்ளனர். ஆசிரியர் மாணவர் விகிதமானது 1:20 என்ற நிலையில் உள்ளது. சுமார் 600 கரோலினிய மாணவர்கள் கல்விப்புல அறிஞர்களாகவும், 200 மாணவர்கள் பணிபுரிந்து கொண்டே கற்பவர்களாகவும் மற்றும் 300 மாணவர்கள் பிறதுறை அறிஞர்களாகவும் (எ.கா. தடகள மற்றும் விளையாட்டு, கலாச்சார மற்றும் நிகழ்த்து கலைகள்) உள்ளனர்.  
உலகெங்கிலும் குறைந்தது 26 நாடுகளில் உள்ள 125 பல்கலைக்கழகங்கள், கல்லூரிகள் மற்றும் பள்ளிகளுடன் இந்த பல்கலைக்கழகம் செயலுறு சர்வதேசத் தரக் கல்வி, ஆராய்ச்சி மற்றும் விரிவாக்க இணைப்புகளை நிறுவியுள்ளது. பல ஆசியான், அமெரிக்க, ஐரோப்பிய மற்றும் கிழக்கு ஆசிய பல்கலைக்கழகங்களுடனான இந்த இணைப்புகள் மற்றும் கூட்டாண்மை ஒப்பந்தங்கள் கூட்டு ஆராய்ச்சி திட்டங்கள், ஆசிரியர்கள் மற்றும் மாணவர்கள் பரிமாற்றம் மற்றும் கெளரவ பேராசிரியர் பரிமாற்றம் போன்றவற்றில் இந்தப் பல்கலைக்கழகத்தை உலகளாவிய தரங்களுக்கான பொதுவான முயற்சியால் பிணைக்கப்பட்ட சமூகமாக மாற்றியுள்ளது.
# சான் கார்லோஸ் பல்கலைக்கழகம்

## வளாகங்கள்

இப்பல்கலைக்கழகம் மெட்ரோ செபுவின் வெவ்வேறு பகுதிகளில் ஐந்து வளாகங்களைக் கொண்டுள்ளது - பி. டெல் ரொசாரியோ செயின்ட் உடன் **டவுன்டவுன் வளாகம்** (முன்பு பிரதான வளாகம்); **தலம்பன் வளாகம்** (டி.சி) மானுவல் குயென்கோ அவே, ப்ர்கி. தளம்பன்; ஜெனரல் மேக்சிலோம் அவே உடன் **வடக்கு வளாகம்** (முன்னர் மாணவர்கள் உயர் வளாகம்); **தெற்கு வளாகம்** (முன்னர் பெண்கள் உயர் வளாகம்) மூலைகளிலும் ஜே. அல்காண்டரா செயின்ட் (பி. டெல் ரொசாரியோ விரிவாக்கம்) மற்றும் வி. ராமா அவென்யூ; புதியது எஃப். சோட்டோ டிரைவ் (யு.எஸ்.சி வடக்கு வளாகத்தின் பின்புறம்) உடன் **மாண்டிசோரி அகாடமி ஆகும்** .
# சான் கார்லோஸ் பல்கலைக்கழகம்

## வரலாறு

" *ஆசியாவின் பழமையான கல்வி நிறுவனம் அல்லது பள்ளி* " என்ற இப்பல்கலைக்கழகத்தின் கூற்றுக்கள் இதே கூற்றுக்கு உரிமை கொண்டாடும் சாண்டோ டோமாஸ் பல்கலைக்கழகத்துடன் நீண்ட காலமாக சர்ச்சைக்குள்ளாகியுள்ளன.  
பல்கலைக்கழகத்தின் கூற்றுப்படி, சான் கார்லோஸ் அதன் வேர்களை 1595 ஆகஸ்ட் 1 ஆம் தேதி மூன்று இசுப்பானிய ஜேசுட் சமய பரப்புக்குழுக்களான அன்டோனியோ செடெனோ, பெட்ரோ சிரினோ மற்றும் அன்டோனியோ பெரேரா ஆகியோரால் நிறுவப்பட்ட கோல்ஜியோ டி சான் இல்டெபொன்சோவிடம் காணலாம். இது 1769 ஆம் ஆண்டில் ஜேசு சபையினரை வெளியேற்றும்போது மூடப்பட்டது. 1783 ஆம் ஆண்டில், பிஷப் மேடியோ ஜோவாகின் டி அரேவலோ கோல்ஜியோ-செமினாரியோ டி சான் கார்லோஸின் திறப்பைத் தொடங்கினார். 1852 ஆம் ஆண்டில், கல்லூரியின் நிர்வாகம் தொமினிக்கன் சபை கிறித்தவ பாதிரியார்களிடம் ஒப்படைக்கப்பட்டது, 1867 ஆம் ஆண்டில் வின்சென்டிய அருட்தந்தையர்களிடம் மாற்றப்பட்டது, பின்னர் 1935 ஆம் ஆண்டில், *சொசைட்டாஸ் வெர்பி டிவினி* அல்லது சொசைட்டி ஆஃப் டிவைன் வேர்ட்ஸ் (எஸ்.வி.டி) வசம் மாறியது. 1941 ஆம் ஆண்டில் இரண்டாம் உலகப் போர் காரணமாக பல கட்டிடங்கள் பல்வேறு வகையான அழிவை சந்தித்தன. இதன் காரணமாக பல படிப்புகள் சில குறுக்கீடுகளைச் சந்தித்தன. 1945 மற்றும் 1946 ஆம் ஆண்டுகளில் பழுதுபார்க்கப்பட்டதால் கட்டிடங்கள் மீண்டும் திறக்கப்பட்டன. கோல்ஜியோ டி சான் கார்லோஸ் (சி.எஸ்.சி) க்கு 1948 ஆம் ஆண்டில் பல்கலைக்கழக சாசனம் வழங்கப்பட்டது. இந்த பல்கலைக்கழகம் புனித சார்லஸ் போரோமேயோ என்பவரின் பெயரால் அழைக்கப்பட்டது.
# நஃபந்தான்

**நஃபந்தான்** (Nehbandan , , பிற பெயர்கள் : Nehbandān, Nahbandan; ஒத்த பெயர்கள் : Neh) இந்த நகரமானது, ஈரானிய நகரங்களுள் ஒன்றாகும். நஃபந்தான் மண்டலத்தின் தலைநகராக, இந்நகரம் உள்ளது. தெற்கு கொராசான் மாகாணத்தில், இந்நகரம் அமைந்துள்ளது. 2006 ஆம் ஆண்டு, ஈரான் நாட்டு அரசு புள்ளியியல் நடுவம் எடுத்த, மக்கள் தொகைக் கணக்கெடுப்பின்படி, இங்கு 3,817 குடும்பங்கள் வாழ்ந்திருந்தன. அக்குடும்பத்தில் வாழ்ந்திருந்த மொத்த மக்கள் தொகை 15,998 நபர்களாகும். பெரும்பான்மையான மக்கள் பெர்சியர்கள் ஆவர். இவர்களின் பேசும் மொழியாக, நேகி (Nehi) என்ற வழக்கு மொழி ஆகும். இந்த வழக்கு மொழியானது பார்சி மொழியில் உள்ளது.
# நஃபந்தான்

## தகவற்பெட்டி விவரம்

### நாடு

=31]]  
பதினெட்டு மத்திய கிழக்கு நாடுகள் உள்ளன. இந்த நாடுகளிலேயே பரப்பளவில், இரண்டாவது பெரிய நாடக இருக்கும் நாடானது, ஈரான் என்ற இசுலாமிய நாடாகும். இதன் பண்டைய வரலாற்றுப் பெயர் பெர்சியா என்பதாகும். இந்த நாட்டின் நிலப்பரப்பானது, அரசுப் பணிகளுக்காக, முப்பத்தொரு மாகாணங்களாக பிரிக்கப்பட்டுள்ளன. அதில் இருக்கும் ஒரு மாகாணத்தின் பெயர், தெற்கு கொராசான் மாகாணம் என்று அழைக்கப்படுகிறது.
# நஃபந்தான்

## தகவற்பெட்டி விவரம்

### நிலப்பிரிவு

மிகப் பெரிய மாகாணமான, பெரிய குராசான் மாகாணமானது, 2004 செப்டம்பர் 29 அன்று இரசாவி கொரசான் மாகாணம், வடக்கு கொரசான் மாகாணம், தெற்கு கொரசான் மாகாணம் என மூன்று மாகாணங்களாக பிரிக்கப்பட்டு, இந்த மாகாணம் உருவாக்கப்பட்டது. தொடக்கத்தில், புதிதாக உருவாக்கப்பட்ட தெற்கு கொரேசன் மாகாணத்தில், பிர்ஜண்ட் மண்டல மாவட்டமும், வேறு சில மாவட்டங்களிலிருந்து பிரிக்கப்பட்ட புதிய மாவட்டங்களையும் (நேபபன், தர்மியன் மற்றும் சர்பிஷேஹ்) உள்ளடக்கி இருந்தது. அடுத்தடுத்த ஆண்டுகளில், பழைய குவாசினைச் சேர்ந்த (குவான், பெர்தோசு, டாபாசு போன்றவை ) வடக்கு, மேற்கு நகரங்களும், சில இடங்களும் தெற்கு கொராசானுக்குள் இணைக்கப்பட்டன. அதிலிருந்து இந்த ஊரகம், இம்மாகணத்தின் ஆளுகையின் கீழ் இருக்கிறது. தெற்கு கொரசான் மாகாணத்தில் மொத்தம் 11 மண்டலங்கள் உள்ளன. அதில் இருக்கும் ஒரு மண்டலம், நஃபந்தான் மண்டலம் என அழைக்கப்படுகிறது.
# நஃபந்தான்

## தகவற்பெட்டி விவரம்

### மண்டலம்

ஈரானின் மண்டலம் என்பதை, அந்நாட்டினர் **சாரெசுடன் (பாரசீகம்: شهرستان )** என்றே அழைக்கின்றனர். இவை அந்நாட்டு அரசின் ஆளுகைப் பிரிவுகளில் ஒன்றாகும். இப்பிரிவுக்கு மேலே இரண்டு பிரிவுகள் உள்ளன. முதற்பிரிவின் பெயர் ஆட்சிப்பகுதி என்பர். ஈரானில் வரலாற்று அடிப்படையில் ஐந்து ஆட்சிப்பகுதிகள் உள்ளன. இந்த ஐந்து பகுதிகளும், அடுத்து 31 பெரிய மாகாணங்களாகப் (பாரசீகம் : استان ) பிரிக்கப்பட்டுள்ளன. இந்த மாகாணங்கள் மூன்றாம் நிலைப் பிரிவாக மண்டலங்கள் எனப் பிரிக்கப்பட்டுள்ளன. மண்டலம் என்ற சொல்லின் மூல பாரசீகச் சொல் 'சார்', 'சடன்' என்ற இரு பொருள்களைப் (šahr = நகரம், stân = "மாகாணம், மாநிலம்") பெற்றிருக்கிறது. இவ்வாறு தான் சாரெசுடன் (இங்கிலாந்து:county; USA:Township) என்ற பெயர் இதற்கு வந்தது. இதற்கு ஓரளவு சமமான பொருள் உடைய தமிழ்ச் சொல் மண்டலம் ஆகும். 2006 ஆம் ஆண்டு, ஈரான் நாட்டின் அரசு புள்ளியியல் நடுவத்தால் எடுக்கப்பட்ட மக்கள் தொகை கணக்கெடுப்பின்படி, 13,541 குடும்பங்களில், இம்மாவட்டத்தில் வாழும் மொத்த மக்கள் தொகை 56,089 நபர்களாக இருந்தது. இம்மண்டலம் இரண்டு மாவட்டங்களையும், இரண்டு நகரங்களையும் பெற்றிருக்கிறது. பெரும்பான்மையான மக்கள் நேகி என்ற பார்சி மொழியின் பேச்சுவழக்கைப் பேசும் பெர்சியர்கள் ஆவர். பலூச்சு மொழி பேசும் சிறுபான்மையினரும் உள்ளனர்.
# நஃபந்தான்

## தகவற்பெட்டி விவரம்

### பாக்ச்சு

நான்காம் நிலை ஆட்சிப்பிரிவாக, **பாக்ச்சுகள் ** இருக்கின்றன. பல நேரங்களில், இச்சொல்லானது மண்டலம் என்றே மொழிபெயர்க்கப்படுகிறது. இருப்பினும் இந்த ஆட்சிப்பிரிவானது, அமெரிக்க ஐக்கிய நாடுகளில் உள்ள ஒரு திட்டநகரம் (township) அல்லது இங்கிலாந்து நாட்டின் மாவட்டங்கள் (Districts of England) போன்ற நிருவாக முறையைக் கொண்டதே ஆகும். இவைகள் தமிழகத்தின் மாவட்டங்கள் போன்றவை எனலாம். இவைகள் தமிழகத்தின் மாவட்டங்கள் போன்றவை எனலாம். நடுவ மாவட்டம், நஃபந்தான் மண்டலம், சூசெஃப்பு மாவட்டம் என இரு மாவட்டங்கள் உள்ளன.
# நஃபந்தான்

## தெகெசுதன்

**தெகெசுதன் (Dehestān, )** என்பது ஈரானின் ஆட்சிப்பிரிவுகளில் ஒன்றாகும். இதனைத் தமிழில் ஊரக வட்டம் எனலாம். இது சிற்றூர் அல்லது ஊர் அல்லது ஊரகம் என அழைக்கப்படுபவைகளின் தொகுதி ஆகும். இந்த வட்டத்திற்குள் பல ஊர்கள் (village) அடங்கியிருக்கும். குறைந்த மக்கள் தொகை வாழும் நிலப்பகுதிகளுக்கு மேலேயும், பாக்ச்சு என்ற மாவட்ட நிலப்பகுதிக்கு கீழும் ஆளுகைக்கு உட்பட்டிருக்கும். 2006 ஆம் ஆண்டு எடுத்தப் புள்ளிவிவரப்படி, ஈரானில் 2,400 தெகெசுதன்கள் இருந்தன.
# நஃபந்தான்

## சிறப்பு

### அமைவிடம்

நஃபந்தான் மார்களி, சூசெப் என்ற இரு பகுதிகளையும், நஃபந்தான், சூசெப் என்ற இரு நகரங்களையும், ஐந்து கிராமிய மாவட்டப் பகுதிகளையும் கொண்டு அமைந்துள்ளது. தெற்கு கொராசானின் தெற்குப் பகுதியில் இயற்கையான அமைவிடத்தில் ஒரு சமவெளியில் அமைந்துள்ளது. கடல் மட்டத்திலிருந்து 1196 மீ. உயரத்தில் உள்ளது. இந்நகரின் வட பகுதி அதிகமான சமவெளிப்பகுதியில் அமைந்துள்ளது. 41,102 சதுர மீட்டர் பரப்பளவினைக் கொண்ட இந்நகரின் தெற்கில் ஒரு உப்பு பாலைவனம் அமைந்துள்ளது. வடக்கிலிருந்து, இது கு-சோர்க், கு-பிட்மேஷ்க் மற்றும் கு-புபக் மலைகளால் பிணைக்கப்பட்டுள்ளது.
# நஃபந்தான்

## சிறப்பு

### பருவ நிலை

நஃபந்தான் பகுதியின் கால நிலையானது மிகவும் இதமாக உள்ளது. அங்கிருந்து வறண்ட பாலைவனப் பகுதியை எளிதாகக் காணமுடியும். நஃபந்தான், மணல் பாலைவனங்கள் மற்றும் உப்பு சதுப்பு நிலங்களால் சூழப்பட்டிருந்தாலும், அது பாலைவன நிலத்தின் வழியாக ஓடும் நான்கு பருவ நதியைக் கொண்டுள்ளது.
# நஃபந்தான்

## சிறப்பு

### நெருங்கிய உறவு

தகவல் தொடர்பு மற்றும் வணிகம் என்ற நிலைகளில் இப்பகுதி மிகவும் முக்கியமான இடத்தைப் பெறுகிறது. அதற்கு ஏற்ற வகையில் சாலைகள் இங்கு அமைந்துள்ளன. சீசுத்தானும் பலுச்சிசுத்தானும் மாகாணம் மற்றும் கெர்மான் மாகாணத்துடன் நெருங்கிய உறவினைக் கொண்டுள்ளது. மேலும், பாகிஸ்தான் மற்றும் ஆப்கானிஸ்தான் பார்வையில், அந்நரங்களுக்கு அருகாமையில் இது உள்ளது. நகரின் தென்னகத் துறைமுகங்களுக்கு நெருக்கமாக, குறிப்பாக சாபாகார் துறைமுகத்திற்கு நெருக்கமாக உள்ளது. இந்த மாகாணத்தின் முக்கியமான வணிகச் சாலைகள் இந்த ஊர் வழியாகவே செல்கின்றன.
# நஃபந்தான்

## சிறப்பு

### தொழில்

சுரங்கத்தில் தோண்டி எடுக்கப்படுகின்ற விலை மதிப்பற்ற கற்கள் மற்றும் விவசாயம் இந்த ஊரின் முக்கியவத்திற்குக் காரணங்களாக அமைகின்றன. நஃபந்தான் மக்கள் ஜுஜூப், தேதி, பிஸ்தா, குங்குமப்பூ, மாயப்பிள் மற்றும் மாதுளை ஆகியவற்றை வளர்க்கிறார்கள். இந்த நிலம் விலைமதிப்பற்ற கற்கள் மற்றும் கருப்பு மற்றும் வெள்ளை கிரானைட்டுகளால் நிறைந்துள்ளது. ஈராக்கின் நஜாப்பில் உள்ள இமாம் அலி (ஏ.எஸ்) தலத்தின் முற்றத்தில் நஃபந்தானிலிருந்து கொண்டு வரப்பட்ட பாறைகள் அமைக்கப்பட்டன.
# நஃபந்தான்

## சிறப்பு

### இனம், மொழி

இவ்வூரில் வாழ்கின்ற மக்கள் ரார்ட் மற்றும் ஆரியன் இனத்தைச் சேர்ந்தவர்களாக உள்ளனர். அவர்கள் இஸ்லாமியத்திற்கு முந்தைய காலம் தொடங்கி இங்கு வசித்து வருகின்றனர். மேலும் இங்கு பலூச் மற்றும் அரபு இனத்தவர்களும் வாழ்கின்றனர். நஃபந்தான் மக்கள் உள்ளூர் மொழியான கோரசானி என்ற மொழியினைப் பேசுகின்றனர். அது சிஸ்தானி என்ற கிளைமொழியோடு தொடர்புடையதாகும். அவர்களில் சிலர் சிஸ்தானி மொழியையும் பேசுகின்றனர். அவர்களில் பெரும்பாலானோர் முஸ்லிம் இனத்தவராகவும், ஷியா பிரிவைப் பின்பற்றுபவர்களாகவும் உள்ளனர்.
# நஃபந்தான்

## சிறப்பு

### குறிப்பிடத்தக்க இடங்கள்

நஃபந்தானில் கீழ்க்கண்டவை உள்ளிட்ட பல இடங்கள், அமைப்புகள் காணப்படுகின்றன.
- நஃபந்தான் கோட்டை : நஃபந்தானில் உள்ள கெய்ம் தெருவில், அடுக்கு மண் செங்கற்களால் ஆன ஒரு பெரிய கோட்டை உள்ளது. இது சசானிட் காலத்திலிருந்து சஃபாவிட் சகாப்தம் வரை இருந்து வருகின்ற கோட்டையாகும்.
- பள்ளி : 1929 ஆம் ஆண்டில் நஃபந்தானில் முதல் பள்ளி நேபந்தனில் நிறுவப்பட்டது. சமச்சீர் கட்டிடக்கலையில் பஹ்லவி பாணியில் அக்கட்டடம் அமைந்துள்ளது.
- ஷாதேஜ் கோட்டை : சசானிட் சகாப்தத்தைச் சேர்ந்த கோட்டை நஃபந்தானுக்கு கிழக்கே 5 கி.மீ தொலைவில் அமைந்துள்ளது. இது கல் மற்றும் செங்கல் ஆகியவற்றால் ஆனது. கட்டிடத்தின் சில பகுதிகளில் மோட்டார் பயன்படுத்தப்படவில்லை. கோபுரங்கள், கோட்டை கொத்தளங்கள், சிப்பாய் அறைகள், உணவு சேமிப்பகங்கள் மற்றும் நீர் சேமிப்பகங்கள் அங்கே உள்ளன.
- காற்றாலைகள் : கோராசனின் தெற்குப் பகுதியில், குறிப்பாக நஃபந்தான் மற்றும் சுற்றியுள்ள கிராமங்களில், சிஸ்தானின் 120 நாள் காற்றைக் கட்டுப்படுத்தும் காற்றாலைகள் உள்ளன.
- தகாவி இல்லம் : பழைய நஃபந்தான் பகுதியில் ஒரு பழைய வீடு மற்ற வீடுகளுக்கு மேலாக உள்ளது. அது கஜார் சகாப்தத்திற்கு முந்தைய கட்டிடக்கலைப் பாணியில் உள்ளது. அந்த இல்லத்தின் நான்கு பக்கங்களிலும் நான்கு பால்கனிகள், வளைவுகள், தென்கிழக்கு மூலையில் ஒரு அடுப்பு அறையில் முடிவடையும் பாதை, மற்றும் முற்றத்தின் அலபாஸ்டர் அலங்காரங்கள் ஆகியவை காணப்படுகின்றன.
- காஜி நமக்சர் ஈர நிலம் : நஃபந்தானுக்கு வடக்கே 75 கி.மீ தொலைவில் காஜி நமக்சர் ஈர நிலம், 22.765 ஹெக்டேர் பரப்பளளில் அமைந்துள்ளது.
# ஆசாத் உமர்

**ஆசாத் உமர்** செப்டம்பர் 8 அன்று பிறந்த இவர் ஒரு பாக்கித்தான் அரசியல்வாதி ஆவார். அவர் செப்டம்பர் 2013 முதல் இன்று வரை பாக்கித்தான் தேசிய சட்டமன்ற உறுப்பினராக இருந்து வருகிறார். அவர் தற்போது 2019 நவம்பர் 19, முதல் திட்டமிடல், மேம்பாடு, சீர்திருத்தங்கள் மற்றும் சிறப்பு முயற்சிகள் தொடர்பான மத்திய அமைச்சராக பணியாற்றி வருகிறார்; 2019 நவம்பர் 1, முதல் மத்திய அரசால் நிதியளிக்கப்பட்ட கராச்சியில் உள்ள அனைத்துப் பெரியத் திட்டங்களுக்கும் அரசு நிறுவனங்களிடையே மேற்பார்வை மற்றும் ஒருங்கிணைப்புக்கான மைய நபராகவும், 2019 மே 08 முதல் நிதி, வருவாய் மற்றும் பொருளாதார விவகாரங்களுக்கான மன்ற நிலைக்குழுவில் தலைவராகவும் மற்றும் 2019 ஜூலை 09 முதல் பொருளாதார ஆலோசனைக் குழுவின் (பாகிஸ்தான்) உறுப்பினராகவும் உள்ளார். முன்னதாக 2018 ஆகஸ்ட் 20 முதல் 2019 ஏப்ரல் 18 வரைபாக்கித்தானின் நிதி, வருவாய் மற்றும் பொருளாதார விவகார அமைச்சராக பணியாற்றியுள்ளார். அரசியலில் நுழைவதற்கு முன்பு, அவர் ஒரு வணிக நிர்வாகியாக இருந்தார், 2004 முதல் 2012 வரை எங்ரோ கார்ப்பரேஷனின் தலைமை நிர்வாக அதிகாரியாக பணியாற்றினார்.
# ஆசாத் உமர்

## ஆரம்பகால வாழ்க்கை மற்றும் கல்வி

ஒரு நேர்காணலில், உமர் தான் ராவல்பிண்டியில் 1961 இல் பிறந்தார் என்றும் ஆறு சகோதரர்கள் மற்றும் ஒரு சகோதரியின் இளையவர் என்றும் கூறினார். தந்தை இராணுவத்தில் இருந்து ஓய்வு பெற்ற பிறகு, அவர் தனது குடும்பத்தினருடன் கராச்சிக்கு குடிபெயர்ந்தார். அவரது தந்தை, மேஜர் ஜெனரல் (ஓய்வு) குலாம் உமர், அதிபர் யஹ்யா கானின் நெருங்கிய உதவியாளராகக் கருதப்பட்ட ஒரு இராணுவ அதிகாரியாவார். அவர் சிந்துவின் 32 வது ஆளுநராக இருந்த முகமது ஜுபைரின் தம்பி ஆவார். உமர் அரசு வணிக மற்றும் பொருளாதார கல்லூரியில் வணிகத்தில் (பி.காம்) பட்டம் பெற்றார். உமர் 1984 இல் கராச்சியின் வணிக நிர்வாக நிறுவனத்தில் பட்டம் பெற்றார் அங்கிருந்து முதுநிலை வணிக நிர்வாகத்தில் பட்டம் பெற்றார். அவர் ஏப்ரல் 2012 இல் எங்ரோவிலிருந்து தலைவர் மற்றும் தலைமை நிர்வாக பொறுப்பிலிருந்து முன்கூட்டியே தனது 50 வயதில் ஓய்வு பெற்றார் சில அறிக்கைகள் அவர் அவ்வாறு செய்ய நிர்பந்திக்கப்பட்டிருக்கலாம் என்று தெரிவிக்கின்றன. ஒரு இரசாயன நிறுவனத்தை ஒரு பெரிய நிறுவனமாக மாற்றியதற்காக உமர் குறிப்பிடப்படுகிறார் எங்ரோ கார்ப்பரேஷனின் தலைமை நிர்வாக அதிகாரியாக இருந்த காலத்தில், உமருக்கு 2011 ஆம் ஆண்டில் சுமார் 6 மில்லியன் அமெரிக்க டாலர் வழங்கப்பட்டது.
# ஆசாத் உமர்

## அரசியல் வாழ்க்கை

அவர் 2012 இல் பாக்கித்தான் தெஹ்ரீக்-இ-இன்சாஃப் கட்சியில் (பி.டி.ஐ) இல் சேர்ந்தார் மற்றும் அதன் மூத்த துணைத் தலைவராக நியமிக்கப்பட்டார். ஆகஸ்ட் 2013 இல் நடைபெற்ற இடைத்தேர்தலில் பி.டி.ஐ வேட்பாளராக தொகுதி-என்.ஏ -48 (இஸ்லாமாபாத் -1) இலிருந்து பாக்கித்தான் தேசிய சட்டமன்றத்திற்கு தேர்ந்தெடுக்கப்பட்டார். அவர் 48,073 வாக்குகளைப் பெற்று பாக்கித்தான்முஸ்லீம் லீக்கின் வேட்பாளரை தோற்கடித்தார். 2014 ஆம் ஆண்டில், லாகூர் மேலாண்மை அறிவியல் பல்கலைக்கழகம் உமரின் திட்டமிடப்பட்ட உரையை கல்வியை விட அரசியல் அதிகமாக இருந்ததால் ரத்து செய்தது.  
2018 பாக்கித்தான் பொதுத் தேர்தலில் தொகுதி என்ஏ -54 (இஸ்லாமாபாத் -3) இலிருந்து பி.டி.ஐ வேட்பாளராக தேசிய சட்டமன்றத்திற்கு மீண்டும் தேர்ந்தெடுக்கப்பட்டார். அவர் 56,945 வாக்குகளைப் பெற்று அஞ்சும் அகீல் கானை தோற்கடித்தார். அவரது வெற்றிகரமான தேர்தலைத் தொடர்ந்து, உமர் நிதி, வருவாய் மற்றும் பொருளாதார விவகாரங்களுக்கான அமைச்சர் பதவிக்கான சாத்தியமான வேட்பாளராக நியமிக்கப்பட்டார் . 2018 ஆகஸ்ட் 20 அன்று, பிரதமர் இம்ரான் கானின் மத்திய அமைச்சரவையில் நிதி, வருவாய் மற்றும் பொருளாதார விவகாரங்களுக்கான மத்திய அமைச்சராக பதவியேற்றார். 2018 செப்டம்பர் 18 அன்று, தேசிய சட்டமன்றத்தில் 2018-2019 நிதியாண்டிற்கான திருத்தப்பட்ட நிதி மசோதாவை வழங்கினார்.  
2018 அக்டோபர் 11 அன்று, உமர் சர்வதேச நாணய நிதியத்தின் (ஐ.எம்.எஃப்) தலைவரான கிறிஸ்டின் லகார்டுடன் ஒரு சந்திப்பை நடத்தி, முறையாக பிணை எடுப்புத் திட்டத்திற்கு விண்ணப்பித்தார்.
அதே மாதத்தில் செய்தி அமைச்சராக உமரின் செயல்திறன் குறித்து பிரதமர் இம்ரான் கான் அதிருப்தியையும் இடஒதுக்கீட்டையும் வெளிப்படுத்தியதாக செய்தி அறிக்கைகள் வெளிவந்தன. 2019 ஏப்ரல் 18 அன்று அவர் நிதி அமைச்சகத்திலிருந்து விலகினார்.  
2019 மே 08, முதல், **நிதி, வருவாய் மற்றும் பொருளாதார விவகாரங்களுக்கான பாக்கித்தான் தேசிய சட்டமன்றத்தின் நிலைக்குழுவின் தலைவராக** ஆசாத் உமர் பணியாற்றி வருகிறார். இது நிதி அமைச்சகத்திற்கு மேலே அதிகாரங்களைக் கொண்டிருப்பதால் இது ஒரு முக்கிய அலுவலகம் ஆகும். இதன் தலைவர் நிதி அமைச்சரிடமும் அவரது அமைச்சகத்திடமும் அவர்களின் செயல்திறன் குறித்து கேட்கலாம். மேலும், அவர்களின் கொள்கைகள் குறித்து நிதி அமைச்சர் மற்றும் நிதி அமைச்சகத்திற்கும் தலைவர் வழிகாட்ட முடியும்.
நிதி, வருவாய் மற்றும் பொருளாதார விவகாரங்களுக்கான நிலைக்குழுவின் தலைவருக்கு மேலதிகமாக பிரதமர் கானின் பரிந்துரைகளின் கீழ் 2019 ஜூலை 09 அன்று உமர் **பொருளாதார ஆலோசனைக் குழுவின் (பாக்கித்தான்) உறுப்பினராக** பணியாற்றத் தொடங்கினார்.
2019 செப்டம்பர் 30அன்று, அமைச்சரவையில் இம்ரான் கான் மறுசீரமைப்பு செய்வார் என்றும் உமர் அமைச்சரவைக்கு மீண்டும் திரும்புவார் என்றும் செய்தி வெளிவந்தது. 2019 நவம்பர் 19, அன்று, அவர் மத்திய அமைச்சரவையில் சேர்க்கப்பட்டு, திட்டமிடல் மற்றும் சிறப்பு முயற்சிகளுக்கான மத்திய அமைச்சராக நியமிக்கப்பட்டார்.
# எங்ரோ கார்பரேசன்

முன்னர் **எஸோ உரங்கள் என்று** அழைக்கப்பட்ட **எங்ரோ கார்ப்பரேஷன்** ஒரு பாக்கித்தானிய பன்னாட்டு கூட்டு நிறுவனமாகும், இது உரங்கள், உணவுகள், ரசாயனங்கள், எரிசக்தி மற்றும் பெட்ரோ கெமிக்கல்ஸ் உற்பத்தியில் ஈடுபட்டுள்ள துணை நிறுவனங்களைக் கொண்டுள்ளது. உலகின் மிகப்பெரிய உர உற்பத்தியாளர்களில் ஒன்றான அதன் முக்கிய துணை நிறுவனங்களான எங்ரோ உரங்கள். மற்ற முக்கிய துணை நிறுவனங்களில் சிந்து எங்ரோ நிலக்கரி சுரங்க நிறுவனம், எங்ரோ பவர்ஜென் மற்றும் எங்ரோ பாலிமர் ஆகியவை அடங்கும்.
# எங்ரோ கார்பரேசன்

## வரலாறு

1957 ஆம் ஆண்டில் பாக் ஸ்டான்வாக் எண்ணெயைத் தேடியபோது, ஒரு எசோ / மொபில் கூட்டு முயற்சி சிந்துவின் தஹர்கிக்கு அருகிலுள்ள மாரி எரிவாயு வயலைக் கண்டுபிடித்தது. அந்த பகுதியில் யூரியா ஆலை ஒன்றை நிறுவ எசோ முன்மொழிந்தது, 1964 ஆம் ஆண்டில் உர ஆலை அமைக்க ஒப்பந்தம் கையெழுத்தானது. அடுத்த ஆண்டில், எஸோ பாக்கித்தான் உர நிறுவனம் லிமிடெட் இதனுடன் இணைக்கப்பட்டது, இதில் 75% பங்குகள் எஸோவுக்கு சொந்தமானவை மற்றும் 25% பொது மக்கள் பங்குகளாகும்.  
யூரியா ஆலையின் கட்டுமானம் 1966 ஆம் ஆண்டில் தஹர்கியில் தொடங்கி, உற்பத்தி 1968 இல் தொடங்கியது. 173,000 டன் ஆண்டு உற்பத்தி திறன் கொண்ட 43 மில்லியன் அமெரிக்க டாலர் முதலீட் என்பது அந்த நேரத்தில் பாக்கித்தானில் ஒரு பன்னாட்டு நிறுவனத்தால் செய்யப்பட்ட மிகப்பெரிய மிகப்பெரிய வெளிநாட்டு முதலீடு இதுவாகும். 1978 ஆம் ஆண்டில், எஸோ ஃபெர்டிலைசர் கம்பெனி லிமிடெட் என்பது எக்ஸான் கெமிக்கல் பாக்கித்தான் லிமிடெட் என பெயர் மாற்ற முடிவு செய்யப்பட்டது.  
1991 ஆம் ஆண்டில், எக்ஸான் தனது உர வியாபாரத்தை உலகளாவிய அடிப்படையில் கொண்டு செல்ல முடிவு செய்தது. எக்ஸான் கெமிக்கல் பாக்கித்தான் லிமிடெட் ஊழியர்கள், முன்னணி சர்வதேச மற்றும் உள்ளூர் நிதி நிறுவனங்களுடன் இணைந்து, எக்ஸானின் 75% பங்குகளை வாங்கினர். இது பாக்கித்தானின் கார்ப்பரேட் வரலாற்றில் பணியாளர் மிக வெற்றிகரமான பங்குகளை வாங்குதல் ஆகும். எங்ரோ கெமிக்கல் பாக்கித்தான் லிமிடெட் என மறுபெயரிடப்பட்ட இந்நிறுவனம் அதன் வலிமையிலிருந்து மேலும் வலிமைக்குச் சென்றுள்ளது, இது அதன் நிலையான நிதி செயல்திறன், முக்கிய உர வணிகத்தின் வளர்ச்சி மற்றும் பிற தொழில்களில் பல்வகைப்படுத்தல் ஆகியவற்றில் பிரதிபலித்தது.  
போர்ட் காசிம் துறைமுகம் கராச்சியில் மொத்த திரவ ரசாயன சேமிப்பகத்தை கையாளுவதற்காக, எங்ரோ மற்றும் நெதர்லாந்தின் ராயல் வோபாக் இடையே 50/50 கூட்டு அடிப்படையில் எங்ரோ வோபக் டெர்மினல் லிமிடெட் நிறுவ 1997 ஆம் ஆண்டில் எங்ரோ கெமிக்கல் பாகிஸ்தான் லிமிடெட் முடிவு செய்தது. அதே ஆண்டில் பி.வி.சி பிசின் உற்பத்தி மற்றும் சந்தைப்படுத்துதலுக்காக மிட்சுபிஷி கார்ப்பரேஷனுக்கும் ஆசாஹிக்கும் இடையிலான கூட்டு முயற்சியின் விளைவாக எங்ரோ ஆசாஹி பாலிமர் கெமிக்கல்ஸ் லிமிடெட் நிறுவப்பட்டது.
# எங்ரோ கார்பரேசன்

## வரலாறு

### சமீபத்திய வரலாறு

எங்ரோ நிறுவனம் 2003 இல் நிறுவப்பட்டது, அதன் பிறகு 2005 ஆம் ஆண்டில் எங்ரோ உணவுகள் நிறுவனத்தை நிறுவுவதன் மூலம் உணவு வணிகத்தில் இறங்குவதன் மூலம் தங்கள் வணிகத்தை மேலும் பன்முகப்படுத்த முடிவு செய்தது. 2006 ஆம் ஆண்டில் எங்ரோ எனர்ஜி லிமிடெட்டை அமைப்பதன் மூலம் மின் உற்பத்தித் தொழிலிலும் எங்ரோ முயன்றது, பின்னர் இது 2008 ஆம் ஆண்டில் எங்ரோ பவர்ஜென் லிமிடெட் என மறுபெயரிடப்பட்டது. நாட்டின் எரிசக்தி நெருக்கடியை சமாளிக்க எங்ரோவின் பங்கை வகிக்கும் அடிப்படை நோக்கத்துடன் இது நிறுவப்பட்டது.  
2007 ஆம் ஆண்டில், எங்ரோ ஆசாஹி பாலிமர் நிறுவனம் மிட்சுபிஷியுடன் கூட்டு முயற்சியில் தனது பங்கை விலக்கிக் கொண்டது மற்றும் நிறுவனம் எங்ரோ பாலிமர் மற்றும் கெமிக்கல்ஸ் லிமிடெட் என மறுபெயரிடப்பட்டது.
2010 ஆம் ஆண்டில், எங்ரோ கெமிக்கல் பாக்கித்தான் லிமிடெட்டின் மகத்தான பல்வகைப்படுத்தலைக் கருத்தில் கொண்டு, அந்த நிறுவனத்தை எங்ரோ கார்ப்பரேஷன் என மறுபெயரிட முடிவு செய்யப்பட்டது.
# காசிம் துறைமுகம்

**முகம்மது பின் காசிம் துறைமுகம்** *(Port Muhammad Bin Qasim )* பாக்கித்தான் நாட்டிலுள்ள சிந்து மாகாணத்தின் தலைநகரமான கராச்சி நகரில் அமைந்துள்ள ஒரு துறைமுகமாகும். இதை காசிம் துறைமுகம் என்று அழைக்கிறார்கள். அரபிக்கடலின் கடற்கரையில் அமைந்துள்ள இத்துறைமுகம் ஓர் ஆழ்கடல் துறைமுகம் என வகைப்படுத்தப்படுகிறது. கடல்சார் விவகாரங்களுக்கான பாக்கித்தான் அரசாங்க செயலாளரின் நிர்வாக கட்டுப்பாட்டில் காசிம் துறைமுகம் இயங்குகிறது. காசிம் துறைமுகம் பாக்கித்தானில் இரண்டாவது பரபரப்பான துறைமுகமாகும். அந்நாட்டின் சரக்கு போக்குவரத்தில் 35 சதவீதம் அதாவது ஆண்டுக்கு 17 மில்லியன் டன் சரக்கு இத்துறைமுகத்தில் கையாளப்படுகிறது. அந்நாட்டின் பரபரப்பான துறைமுகமான காசிம் துறைமுகம் மற்றும் கராச்சி துறைமுகம் இரண்டும் சேர்ந்து பாக்கித்தானின் அனைத்து வெளிநாட்டு வர்த்தகத்தில் 90 சதவீதத்திற்கும் அதிகமான சரக்குகளை கையாளுகின்றன.  
காசிம் துறைமுகம் மொத்தம் 12,000 ஏக்கர் (49 சதுர கிமீ) பரப்பளவைக் கொண்டுள்ளது. இப்பகுதியில் பல தொழில்துறை மண்டலங்கள் செயல்படுகின்றன. பாக்கித்தான் எஃகு ஆலை மற்றும் கே.இ.எசு.சி பின் காசிம் மின் உற்பத்தி நிலையம் தவிர பாக்கித்தானின் வாகனத் தொழிற்சாலைகளில் 80% தொழிற்சாலைகள் காசிம் துறைமுகப் பகுதியில் அமைந்துள்ளன. அருகிலுள்ள இரண்டு முக்கிய தொழில்துறை பகுதிகளான ஏற்றுமதி செயலாக்க மண்டலம் (லாந்தி) மற்றும் கோரங்கி தொழில்துறை பகுதி ஆகியவற்றுக்கு கடல் எல்லையாக அமைந்து இந்த துறைமுகம் நேரடி நீர்முனை அணுகலை வழங்குகிறது. நாட்டின் ஏற்றுமதி மற்றும் இறக்குமதியில் சுமார் 60% இவ்விரு பகுதிகளிலிருந்தே உருவாகின்றன. காசிம் துறைமுகம் ஒரு அரை தன்னாட்சி அரசாங்க அமைப்பான காசிம் துறைமுக ஆணையத்தால் நிர்வகிக்கப்படுகிறது .
# காசிம் துறைமுகம்

## வரலாறு

1970 ஆம் ஆண்டுகளில் பாக்கித்தான் பிரதமர் சுல்பிகர் அலி பூட்டோவின் பொருளாதார சீர்திருத்தங்கள் மற்றும் கனரக தொழில்களை நிறுவுவதற்கான திட்டத்தின் ஒரு பகுதியாக, நாட்டின் முதல் இரும்பு எஃகு ஆலை (பாக்கித்தான் சிடீல் மில்) தெற்கு நகரமான கராச்சிக்கு அருகில் நிறுவப்பட்டது. இத்தொழிற்சாலையில் எஃகு உற்பத்திக்கு தேவையான மூலப்பொருட்களை மொத்தமாக இறக்குமதி செய்யும் நோக்கத்திற்காக ஒரு சிறப்பு துறைமுகம் ஒன்றையும் நிறுவ அப்போது முடிவு செய்யப்பட்டது.. எதிர்கால பொருளாதார கோரிக்கைகள் மற்றும் முக்கியத் தேவைகளுக்காகவும், நாட்டின் ஒரே துறைமுகமான கராச்சி துறைமுகத்தின் நெரிசலைக் குறைப்பதற்காகவும் இச்சிறப்பு துறைமுகம் திட்டமிடப்பட்டது. கி.பி 712 ஆம் ஆண்டில் டேபூல் மற்றும் சிந்து கடற்கரை பகுதிகளை கைப்பற்றிய இசுலாமியர் முகம்மது பின் காசிம் நினைவாக இந்த துறைமுகத்திற்கு முகம்மது பின் காசிம் துறைமுகம் என்று பெயரிடப்பட்டது,
# காசிம் துறைமுகம்

## இருப்பிடம்

சிந்து மாகாண கராச்சி பிரிவின் மாலிர் மாவட்டத்தின் தெற்குப் பகுதியில் பின் காசிம் நகரத்தை ஒட்டி காசிம் துறைமுகம் அமைந்துள்ளது. இது கராச்சி நகர மையத்திலிருந்து கிழக்கே 35 கிலோமீட்டர் தொலைவில் சிந்து நதியின் பழைய கால்வாயில் அமைந்துள்ளது.  
காசிம் துறைமுகத்தின் புவியியல் அமைப்பு நிலையைப் பற்றி கூறுவதென்றால் இது முக்கிய கப்பல் பாதைகளுக்கு அருகிலேயே அமைந்துள்ளது என்று கூறலாம். 45 கிலோமீட்டர் நீளமுள்ள உட்செல்லும் கால்வாய் மூலம் இத்துறைமுகத்தை அணுக முடியும். சரக்கு கொள்ளவு எடை கொண்ட கப்பல்கள் வரை இக்கால்வாய் மூலம் பாதுகாப்பாக காசிம் துறைமுகத்தை அடையலாம்.  
காசிம் துறைமுகத்தின் அமைவிடம் நாட்டின் போக்குவரத்து உள்கட்டமைப்புடன் நன்கு இணைக்கப்பட்டுள்ளது. இங்கிருந்து தேசிய நெடுஞ்சாலை 15 கி.மீ தூரத்திலேயே உள்ளது.  
சாலை வழியாகவே துறைமுக உள்ளகங்களுக்கு நேரடியாக வருகின்ற வசதியை துறைமுகம் அளிக்கிறது. துறைமுக முனையத்திற்குள் அமைக்கப்பட்டுள்ள 14 கி.மீ இரயில் பாதை 6 இரயில் தடங்கள் வழியாக தேசிய ரயில் வலைப்பின்னலுடன் இணைகிறது. ஜின்னா சர்வதேச விமான நிலையமும் 22 கி.மீ தூரத்தில் மிக அருகில் உள்ளது.
காசிமின் துறைமுக குடியிருப்பு பகுதி கராச்சியின் பின் காசிம் நகருக்கு அருகில் உள்ளது.
# காசிம் துறைமுகம்

## துறைமுக மற்றும் தொழில்துறை மண்டலங்களுக்கான நில ஒதுக்கீடு

துறைமுகத்தின் மொத்த பரப்பளவு 3,520 ஏக்கர் (14.2 சதுர கிலோமீட்டர்) ஆகும். அருகிலுள்ள 8,700 ஏக்கர் பரப்பளவு (35 சதுரகிலோமீட்டர்) தொழில்துறை பகுதிகளுக்கு ஒதுக்கப்பட்டுள்ளது. காசிம் துறைமுகம் மூன்று முக்கிய மண்டலங்களாக பிரிக்கப்பட்டுள்ளது :.
அவை:  
1.வடமேற்கு தொழிற் துறை மண்டலம்</br>
2.தென்மேற்கு தொழிற் துறை மண்டலம்</br>
3.கிழக்கு தொழிற் துறை மண்டலம்
# காசிம் துறைமுகம்

## வசதிகள்

1.பன்னோக்கு முனையம்</br>
2.கொள்கலன் முனையம்</br>
3.நீர்ம வேதியியல் முனையம்</br>
4.எண்ணெய் முனையம்</br>  
இவை தவிர துறைமுகத்தில் இரவு நேர கப்பல் பயண வசதிகளும் உள்ளன. இரவில் அதிகபட்சம் ஒட்டுமொத்த கப்பல் நீளம் 202 மீட்டர் அளவுள்ள கப்பல்கள் இங்கு இயக்கப்படுகின்றன.
# காசிம் துறைமுகம்

## விரிவாக்க திட்டங்கள்

காசிம் துறைமுகத்தை வரவிருக்கும் ஆண்டுகளில் சுமார் 1.22 பில்லியன் அமெரிக்க டாலர் அன்னிய நேரடி முதலீட்டைக் கொண்டு நீர்ம சரக்கு, வாயு சரக்கு, எண்ணெய் கொள்கலன் சரக்குகள் போன்ற மேலும் பல்வேறு வசதிகள் கொண்ட துறைமுகமாக விரிவு படுத்த திட்டமிட்டுள்ளது..
# காசிம் துறைமுகம்

## சுற்றுச்சூழல் பிரச்சனைகள்

### அலையாத்தி காடுகள்

சிந்து டெல்டா அமைப்பின் வடமேற்கு விளிம்பில் காசிம் துறைமுகம் அமைந்துள்ளது. நீண்ட மற்றும் குறுகிய சிற்றோடைகள், மண் தரைகள் மற்றும் வறண்ட காலநிலையில் காணப்படும் மிகப்பெரிய சதுப்புநில வன சூழல் அமைப்புகளில் ஒன்றான சிந்து நதி டெல்டா-அரபிக் கடல் அலையாத்திக் காட்டு நிலங்கள் முதலியவற்றை கொண்ட அமைப்பாக சிந்து டெல்டா அமைப்பு வகைப்படுத்தப்படுகிறது,
1972 ஆம் ஆண்டில் பாக்கித்தானில் இருந்து எட்டு வகையான சதுப்புநில மரங்கள் பதிவு செய்யப்பட்டன,. இருப்பினும் அவற்றில் பொருத்தமான வாழ்விடங்களில் காணப்படும் நான்கு இனங்கள் மட்டுமே தொடர்ந்து செழித்து இருக்கின்றன. பல வகையான ஊர்வன, பறவைகள் மற்றும் நிலப்பரப்பு பாலூட்டிகள் இத்திட்டப்பகுதியில் வசிக்கின்றன. இப்பகுதியில் அதிகரித்த கப்பல் மற்றும் தொழில்துறை நடவடிக்கைகள் காரணமாக இவை தொடர்ந்து அச்சுறுத்தலுக்கு உள்ளாகின்றன.  
சிந்து மற்றும் பலூசிசுத்தானின் கடலோரப் பகுதிகளில் உள்ள சதுப்புநில காடுகளின் சமூக, சுற்றுச்சூழல் மற்றும் பொருளாதார முக்கியத்துவத்தை அங்கீகரிக்கும் ஒரு சதுப்புநில பாதுகாப்பு முயற்சியை பாக்கித்தான் நாட்டின் இயற்கைக்கான உலகளாவிய நிதியம் முன் எடுத்துள்ளது. இதன் ஒரு பகுதியாக, சிந்து நதிப்படுகைகளில் (காசிம் துறைமுகப் பகுதி உட்பட) கோரங்கி - பிட்டி கிரீக் அமைப்பில் சதுப்புநில சுற்றுச்சூழல் அமைப்பைப் பாதுகாப்பதற்கான முயற்சிகள் மேற்கொள்ளப்பட்டுள்ளன. சமூகம், உள்ளூர் பள்ளி குழந்தைகள் மற்றும் காசிம் துறைமுக ஆணையம் மற்றும் அரசு வனத்துறை போன்ற பிற பங்குதாரர்களின் ஈடுபாட்டின் மூலம் கோரங்கி - பிட்டி கிரீக் பகுதியில் தேர்ந்தெடுக்கப்பட்ட சீரழிந்த சதுப்புநில காடுகளை பாதுகாப்பதே இத்திட்டத்தின் நோக்கமாகும்.
# காசிம் துறைமுகம்

## சுற்றுச்சூழல் பிரச்சனைகள்

### கராச்சி கடற்கரையில் டாசுமன் எண்ணெய் கசிவு 2003

2003 ஆம் ஆண்டு ஆகத்து மாதத்தில் காசிம் துறைமுகத்தின் கால்வாய் வழிக்கு மேற்கே உள்ள கடற்கரையில் கிரேக்க நாட்டில் பதிவு செய்யப்பட்ட எண்ணெய் கப்பல் டாஸ்மன் ஸ்பிரிட் என்பதிலிருந்து ஒரு மிகப்பெரிய எண்ணெய் கசிவு ஏற்பட்டது. இந்த சுற்றுச்சூழல் அமைப்பில் இருந்த ஏராளமான மீன்கள் மற்றும் ஆமைகள் எண்ணெய் பாதிப்பால் இறந்தன. ஒரு முக்கியமான சதுப்புநில காடும் பாழாகியது. மக்களும் குமட்டல் நோயால் பாதிக்கப்பட்டனர். அந்த நேரத்தில், இந்த சம்பவம் காசிம் துறைமுகப் பகுதியில் கடலோர வாழ்க்கைக்கு தீங்கு விளைவிக்கும் என்று அஞ்சப்பட்டது. இருப்பினும் காசிம் துறைமுகத்திற்கான நீர்வழி நுழைவாயிலான பிட்டி கிரீக்கில் பெரிய பாதிப்பு எதுவும் காணப்படவில்லை.
# காசிம் துறைமுகம்

## சுற்றுச்சூழல் பிரச்சனைகள்

### மாசு இல்லாத முனையம்

காசிம் துறைமுகத்தில் 175 மில்லியன் டாலர் மதிப்புள்ள மாசு இல்லாத நிலக்கரி, சிமென்ட் மற்றும் நிலக்கரி கழிவு முனையம் ஆகியவற்றை மேம்படுத்துவதற்கான நடைமுறை ஒப்பந்தம் கையெழுத்திடப்பட இருப்பதாக சமீபத்தில் காசிம் துறைமுக ஆணையம் அறிவித்துள்ளது. இதன் மூலம் ஆண்டுக்கு 8 மில்லியன் டன் கழிவுகள் துறைமுகத்தில் கையாளப்படும் என்று எதிர்பார்க்கப்படுகிறது. இந்த நடவடிக்கையால் சுற்றுச்சூழலை சரிசெய்யமுடியாத சேதங்கள் காப்பாற்றப்படும். தூள் நிலக்கரியை திறந்த கப்பல்களில் மொத்தமாக கையாளப்பட்டிருந்தால் ஏற்படும் கடுமையான அச்சுறுத்தலான. துறைமுகத் தொழிலாளர்கள் மற்றும் அருகிலுள்ள மக்களின் உடல்நலத்தை கடுமையான சுவாச நோய்களிலிருந்து காப்பாற்றும்.
# 2019 ஆங்காங் உள்ளாட்சி தேர்தல்கள்

**2019 ஆங்காங் மாவட்ட கவுன்சில் தேர்தல்கள்** ஆங்காங்கின் அனைத்து 18 மாவட்ட கவுன்சில்களுக்கும் 2019 நவம்பர் 24 அன்று நடைபெற்றது. 1997 ஆம் ஆண்டு இங்கிலாந்து ஆங்காங்கை சீனாவிடம் ஒப்படைத்ததற்குப் பின்னர் நடைபெற்ற ஆறாவது தேர்தல் இதுவாகும். மொத்தமாக தேர்ந்தெடுக்கப்பட்ட 479 இடங்களில், நேரடியாக தேர்ந்தெடுக்கப்பட்ட அனைத்து தொகுதிகளிலிருந்தும் 452 இடங்களுக்கு தேர்தல் நடத்தப்பட்டது. ஏறக்குறைய மூன்று மில்லியன் மக்கள் வாக்களித்தனர். இது பதிவு செய்யப்பட்ட வாக்காளர்களில் 71 சதவீதத்திற்கு சமமானதாகும். இந்த வாக்குப்பதிவு அளவு ஆங்காங்கின் தேர்தல் வரலாற்றில் சாதனை வாக்குப்பதிவு ஆகும். இந்தத் தேர்தல் 2019 ஹாங்காங் ஆர்ப்பாட்டங்கள் குறித்த *உண்மையான* வாக்கெடுப்பாக பரவலாகக் கருதப்பட்டது. இந்த தேர்தல் முடிவுகள் நிர்வாக தலைவர் கேரி லாமுக்கான கடும் கண்டனமாகவும், போராட்டத்துக்கான ஆதரவாகவும் பார்க்கப்படுவதாக ஊடகங்கள் தெரிவித்துள்ளன.  
இத்தேர்தலில் 18 மாவட்டங்களில் உள்ள 452 மாவட்ட கவுன்சில் இடங்களுக்கு 1090 வேட்பாளர்கள் போட்டியிட்டனர். சனநாயக ஆதரவு வேட்பாளர்கள் ஆங்காங்கில் மிகப்பெரிய வெற்றியை அடைந்துள்ளனர். இது ஆங்காங்கின் தேர்தல் வரலாற்றில் மிகப்பெரிய சாதனையாகும். 18 மாவட்ட கவுன்சில்களில் 17 மாவட்ட கவுன்சில்களின் கட்டுப்பாட்டைப் பெற்றது மற்றும் முன்னதாக தங்கள் கைவசமிருந்த124 இடங்களிலிருந்து 388 இடங்கள் வரை பெற்று தங்கள் இடங்களை மூன்று மடங்காக உயர்த்தியது போன்றவை மக்களாட்சி ஆதரவு அணியின் மகத்தான வெற்றியாகும். 1,200 உறுப்பினர்களைக் கொண்ட தேர்தல் குழுவில் 117 மாவட்ட கவுன்சில் துணைப்பிரிவு இடங்களையும் மக்களாட்சி ஆதரவு அணியினரால் கைப்பற்ற முடிந்துள்ளது. இது ஹாங்காங்கின் தலைமை நிர்வாகியைத் தேர்ந்தெடுக்கும் பொறுப்புள்ள உறுப்பினர் பதவியாகும். பெய்ஜிங் சார்பு கட்சிகளும் சுயேட்சைகளும் 62 இடங்களை மட்டுமே வென்றுள்ளனர். அந்த அணியினருக்கு 242 இடங்களுக்கு மேல் இழப்பு ஏற்பட்டுள்ளது.  
பெய்ஜிங் சார்பு கட்சிகள் அனைத்தும் பெரும் பின்னடைவுகளையும் இழப்புகளையும் சந்தித்தன. இதில் முதன்மையான பெய்ஜிங் சார்பு கட்சி ஹாங்காங்கின் முன்னேற்றம் மற்றும் வளர்ச்சிக்கான ஜனநாயகக் கூட்டணி (டிஏபி) , வரலாற்றில் மிகப் பெரிய தோல்வியைப் பெற்றுள்ளது. கிட்டத்தட்ட நூறு இடங்களை இழந்தது. நிர்வாக கவுன்சிலர் ரெஜினா இப்பினின் புதிய மக்கள் கட்சி ஒரு இடத்தைக் கூடப் பெறத் தவறிவிட்டது, இதன் விளைவாக அனைத்து மாவட்ட கவுன்சில்களிலிருந்தும் முற்றிலுமாக நீக்கப்பட்டது.
# 2019 ஆங்காங் உள்ளாட்சி தேர்தல்கள்

## எல்லை மாற்றங்கள்

ஜூலை 2017 இல், உள்ளூர் மக்கள்தொகை கணிப்புகளைப் பொறுத்து ஒவ்வொரு மாவட்ட கவுன்சிலுக்கும் தேர்ந்தெடுக்கப்பட்ட இடங்களின் எண்ணிக்கையை மதிப்பாய்வு செய்ததைத் தொடர்ந்து, தேர்தல் விவகார ஆணையம் (ஈஏசி) 10 மாவட்ட கவுன்சில்களில் 21 புதிய தேர்ந்தெடுக்கப்பட்ட இடங்களை உருவாக்க முன்மொழிந்தது:  
1. கவுலூன் நகரம், யாவ் சிம் மோங் மற்றும் சூன் வான் மாவட்ட கவுன்சில்கள் ஒவ்வொன்றிற்கும் ஒரு புதிய இடம்;
1. ஷாம் சுய் போ, குவாய் சிங், டுவென் முன் மற்றும் சாய் குங் மாவட்ட கவுன்சில்கள் ஒவ்வொன்றிற்கும் இரண்டு புதிய இடங்கள்;
1. குன் டோங் மற்றும் ஷா டின் மாவட்ட கவுன்சில்கள் ஒவ்வொன்றிற்கும் மூன்று புதிய இடங்கள்; மற்றும்
1. யுயென் லாங் மாவட்ட கவுன்சிலுக்கு நான்கு புதிய இடங்கள்.  
அதன்படி, 2019 தேர்தலுக்கான மொத்த தேர்ந்தெடுக்கப்பட்ட இடங்களின் எண்ணிக்கை 21 எண்ணிக்கை அதிகரித்து 431 லிருந்து 452 ஆக உயர்த்தப்பட்டது.
# 2019 ஆங்காங் உள்ளாட்சி தேர்தல்கள்

## எல்லை மாற்றங்கள்

### கெர்ரிமாண்டரிங் சார்ந்த கவலைகள்

சில மக்களாட்சி ஆதரவு மாவட்ட கவுன்சிலர்கள் தேர்தல் விவகார ஆணையத்தால் செய்யப்பட்ட கெர்ரிமாண்டரிங் குறித்து பின்வரும் சில கவலைகளைத தெரிவித்தனர். அவர்களனின் கூற்றுப்படி தங்கள் தொகுதிகளின் எல்லைகள் காரணமின்றி மாற்றம் செய்தது தங்கள் கட்சிகளின் தேர்தல் வாய்ப்புகளை மோசமாக பாதித்துள்ளதாக கூறியுள்ளனர். தேர்தல் விவகார ஆணையத்தின் தலைவர் பர்னபாஸ் பங் இதற்குப் பதிலளிக்கையில் தொகுதியின் எல்லை மாற்றங்களானவை முற்றிலுமாக புறவய அடிப்படையில் செய்யப்பட்டதாகவும், அரசியல் தாக்கங்களின் காரணிகள் கணக்கில் எடுத்துக் கொள்ளப்படவில்லை எனவும் கூறியுள்ளார்.
# மரியம் நஃபீஸ்

**மரியம் நஃபீஸ்** **(Mariyam Nafees)** ஒரு பாகிஸ்தான் தொலைக்காட்சி நடிகை ஆவார். ஹம் தொலைக்காட்சியில், *தியார்-இ-தில் தொடரில்* ஜார்மினியாக அறிமுகமான இவர் பின்னர் *குச் நா* கஹோவில் தபிந்தாவாக நடித்துள்ளார்.
# மரியம் நஃபீஸ்

## தொழில்

மரியம் தனது தொழில் வாழ்க்கையை *தியார்-இ-தில்* என்கிற தொலக்காட்சி தொடரில் ஒஸ்மான் காலித் பட், மாயா அலி, ஹரீம் பாரூக், ஆபிட் அலி மற்றும் சனம் சயீத் ஆகியோருடன் தொடங்கினார் . இத் தொடரில் இவர், ஜார்மினி கதா பாத்திரத்தில் நடித்துள்ளார். இத் தொடரின் கதை பின்வருமாறு விளக்கப்பட்டுள்ளது.
# மரியம் நஃபீஸ்

## தொழில்

### தியார்-இ-தில்

ஜார்மினி,சுஹைப் ( அலி ரஹ்மான் கான் ) மற்றும் அர்ஜுமண்ட் ( ஹரீம் பாரூக் ) ஆகியோரின் இளைய குழந்தை மற்றும் வாலியின் ( ஒஸ்மான் காலித் பட் ) தங்கை ஆவார். மற்றும் அவரது தாயார் அர்ஜுமண்ட் மூலமாக, பெடார் கான் ( ரஷீத் நாஸ் ) மற்றும் யாஸ்மீன் (அஸ்ரா மன்சூர்)ஆகியோரின் தாய்வழி பேத்தி ஆவார். ஜார்மினி, பிறப்பதற்கு முன்பு, அவளுடைய தாய்வழி தாத்தா பாட்டி இறந்துவிட்டனர். ஆனால், அவளுக்கு, தந்தை சோஹைப் மூலம் தனது தந்தை வழி தாத்தா பக்தியார் கான் ( ஆபிட் அலி ) இருக்கிறார்.  
ஜார்மினி தனது தாயின் ஆளுமையைப் போலவே இருக்கிறார், மேலும் ஜார்மினி, தன் தாயுடன் அதிக நேரம் இருக்கிறார். அவர் ஆகா ஜானையும் அவரது குடும்பத்தினரையும் நேசிக்கிறார். ஆனால் ஜார்மினியின் தந்தை இறக்கும் வரை அவரது மாமா பெஹ்ரோஸ் ( மைக்கேல் சுல்பிகர் ) ஆகா ஜானின் குடும்பத்திற்கு ஒருபோதும் இவர்களை அறிமுகப்படுத்தவில்லை. ஜார்மினி, பெஹ்ரோஸ் மற்றும் வாலியை மதித்தார், ஆனால் ருஹினா ( சனம் சயீத் ) மற்றும் ஃபாரா ( மாயா அலி ) ஆகியோரை வெறுத்தார், ஆகா ஜான் பெரும்பாலும் அவர்களின் செயல்களால் நோய்வாய்ப்படுகிறார். ஜார்மினி ஃபாரா மற்றும் வாலியின் திருமணத்தில் கலந்து கொண்டார், பின்னர் அவர் மருத்துவக் கல்லூரியில் சேர்ந்து படிப்பதற்காக விண்ணப்பித்தார்,  
மேலும் ஆகா ஜானின் நெருங்கிய நண்பரின் பேரனாக இருக்கும் இபாத்தின் திட்டமும் அவருக்கு தெரிவிக்கப்பட்டது. வாலி அவர்களின் ஒப்பந்தத்தில் ஃபாராவை ஹவேலிக்கு வாங்கிய பிறகு, ஜார்மினி அவளைப் புறக்கணிக்கத் தொடங்கினாள், ஒருமுறை ஆகா ஜானின் உடல்நிலையைப் பார்த்து அவள் கத்தினாள். இருப்பினும், ஃபாராவின் கண்களில் ஆகா ஜானின் அன்பையும் பாசத்தையும் பார்த்த பிறகு, ஜர்மினி, அவளிடம் மன்னிப்பு கேட்டார், இருவரும் பிணைக்கப்பட்டனர். அவள் பெரும்பாலும் ஃபாராவுடன் காணப்பட்டாள். அவளுக்காக ஹவேலியில் தங்கவும், வாலிக்கு அவளுடைய உண்மையான உணர்வுகளைப் புரிய வைப்பதற்கு உதவ முடிவு செய்கிறாள் என்பதாக இத் தொடரின் கதை உள்ளது.
# மரியம் நஃபீஸ்

## தொழில்

### ஹயா கே டாமன் மெயின்

*ஹயா கே டாமன் மெயினில்*, மரியம் நஃபீஸ், பிரதான கதாநாயகன் ஹயாவின் (சுகைனா கான்) நண்பராக ரிஜாவின் பாத்திரத்தில் பணியாற்றியுள்ளார். ரிஜா எல்லா நேரமும் ஹயாவின் வீட்டில் இருக்கிறாள். அவர்களுடைய நட்பு ஹயாவின் குடும்பத்தினருக்கு புரியவில்லை. ஹயாவிற்கு,ஃப்ரியட் மற்றும் அரிஷ் என்கிற 2 சகோதரர்கள் உள்ளனர். இவர்கள் இருவரும், (பெஹ்ரோஸ் சப்ஸ்வாரி) மகள் மிஸ்னா (நிடா கான்) மற்றும் லினா (ஷான்ஸ் சகோதரி) ஆகியோரை திருமணம் செய்து கொள்ள உள்ளனர்.ஹயாவின் குடும்பம் பெரியது. ஹயா ஆமை மூலம் ரிஜாவை பயமுறுத்துகிறார். ஹயாவின் தந்தை ( முஹம்மது காவி கான் ) அவர்களின் நட்பை விரும்புகிறார்.  
ஹயா, ரிஜா பேசுவதைக் கட்டுப்படுத்தவில்லை. அதனால், அவள் நினைப்பது போல் பேசுகிறாள், ஆனால் அவளுடைய அம்மா (ஃபௌசியா முஷ்டாக்) ரிஜாவை பயமுறுத்துவதிலிருந்தும், யோசிக்காமல் பேசுவதிலிருந்தும் அவளுக்கு விழிப்புணர்வு ஏற்படுத்துகிறாள். மிஸ்னாவின் அத்தை அன்வாரி (அஃப்ஷான் குரேஷி) அவர்களது மருமகள் ஆரிஷை திருமணம் செய்யவிருந்ததால் அவர்களது வீட்டிற்குள் நுழைகிறார். ரிஜா தரையில் விழுகிறார். அவளது வலிக்கு குணமளிக்கும் பொருட்டு ஆரிஷ் அவள் கால்களைத் தள்ளுகிறான். அன்வாரி அவளைப் பார்த்து, உடனடியாக தங்கள் வீட்டை விட்டு வெளியேறி, தனது சகோதரி மற்றும் மைத்துனரை உறவை மறுக்கும்படி சமாதானப்படுத்தினார் என்பதாக இத் தொலைக்காட்சித் தொடரின் கதை செல்கிறது.
# லவாசா

**லவாசா** (**Lavasa**) இந்தியாவின் மகாராட்டிரா மாநிலத்தின் புனே மாவட்டத்தின் மேற்கு தொடர்ச்சி மலையில் அமைந்த லவாசா மலையில் உள்ள திட்டமிட்ட ஒரு தனியார் நகரம் ஆகும். லவாசா நகரத்தின் வடிவம் மற்றும் கட்டிடக் கலை நயம் இத்தாலி நாட்டின் போர்டோபினோ நகரம் போன்று கட்டப்பட்டுள்ளது. இத்தாலியின் போர்ட்பினோ நகரத்தின் தெருக்கள் மற்றும் கட்டிடப் பெயர்களே லவாசா நகரத்தின் தெருக்களுக்கும் மற்றும் கட்டிடங்களுக்கும் பெயரிடப்பட்டுள்ளது.  
மலை மீதுள்ள லவாசா நகரம் 2500 ஏக்கர் பரப்பளவு கொண்டது என்றும் இந்நகரத்தின் கட்டுமானப் பொறுப்பை இந்துஸ்தான் கட்டுமான நிறுவனம் மேற்கொண்டு வருகிறது. வனத்துறை அனுமதி, சுற்றுச்சூழல் பாதுகாப்பு மற்றும் நிலங்கள் கொள்முதல் மற்றும் நில ஆக்கிரமிப்புகள் போன்ற பல சர்ச்சைகளால் லவாசா நகரத்தின் கட்டுமானம் இன்றளவும் முற்றுப் பெறவில்லை.  
2010-ஆம் ஆண்டின் இறுதியில் இந்திய அரசின் சுற்றுச் சூழல் மற்றும் வனத்துறை அமைச்சகம், சுற்றுச் சூழலுக்கு தீங்கான லவாசா நகரத்தின் கட்டுமான திட்டத்தை நிறுத்த ஆணையிட்டது.  
2011-ஆம் ஆண்டின் இறுதியில் இந்த ஆணை திரும்பப் பெறப்பட்டது.
# லவாசா

## வரலாறு

இந்தியாவின் முதல் தனியார் மலைவாழிட நகரமான லவாசா நகரம் விளங்குகிறது. இத்தனியார் நகரத்தை அஜித் குலாப்சந்த் நிறுவனம் கட்டுமானத்தில் ஈடுபட்டுள்ளது. இத்தாலி நாட்டின் மலைவாழிட நகரமான போர்ட்பினோ மாதிரியாகக் கொண்டு லவாசா நகரம் வடிவமைக்கப்பட்டுள்ளது.
# லவாசா

## வரலாறு

### நிலம்

மேற்கு தொடர்ச்சி மலையில் உள்ள முன்சி பள்ளத்தாக்கில் அமைந்த லவாசா நகரம், புனே நகரத்திலிருந்து 60 கிலோ மீட்டர் தொலைவில் உள்ளது..
# லவாசா

## வரலாறு

### கட்டுமான முன்னேற்றங்கள்

லவாசாவில் 5 நகரங்கள் கட்டத் திட்டமிடப்பட்டது. 2013-இல் இரண்டு நகரங்கள் குடியிருப்புகள் மற்றும் வணிக வளாகங்களுடன் கட்டி முடிக்கப்பட்டுள்ளது.. மேலும் 2011-இல் நான்கு தங்கும் விடுதிகள் மற்றும் கடை வீதிகள் கட்டி முடிக்கப்பட்டுள்ளது. மற்றும்
லவாசாவில் துவக்க, நடுநிலை மற்றும் உயர்நிலைப் பள்ளிகள் கட்டிமுடிக்கப்பட்டுள்ளது.
# லவாசா

## வரலாறு

### நகர நிர்வாகம்

2011-ஆம் வரை ஸ்காட் ரைட்டன் லவாசா நகர நிர்வாக அதிகாரியாக செயல்பட்டார்.
# லவாசா

## வரலாறு

### விளையாட்டு வசதிகள்

லவாசா தனியார் மலை நகரத்தில் கோல்ப், டென்னீஸ் மற்றும் கால்பந்து விளையாட்டு திடல்கள் உள்ளது. மேலும் லவாசா மலையில் நீர் சறுக்கு விளையாட்டு வசதிகள் உள்ளது.
# லவாசா

## வரலாறு

### கேளிக்கைப் பூங்கா

லவாசா நகரத்தில் 65 ஏக்கர் பரப்பில் ஒரு கேளிக்கைப் பூங்கா நிறுவத் திட்டமிடப்பட்டுள்ளது.
# லவாசா

## வரலாறு

### பிற வசதிகள்

உடல் நலத்திற்கும், உடல் கட்டுக்கோப்பை வளர்ப்பதற்கும் 200 ஏக்கர் பரப்பில் ஒரு மையமும் மற்றும் மூலிகைச் செடிகளை வளர்ப்பதற்கான தோட்டமும் நிறுவப்பட்டுள்ளது.
# லவாசா

## பிணக்குகள்

### சுற்றுச் சூழல் சீர்கேடு

மேற்கு தொடர்ச்சி மலையின் சுற்றுச் சூழல் பெரும் பாதிப்புக்கு உள்ளாகும் என இந்திய அரசின் சுற்றுச் சூழல் மற்றும் வன அமைச்சகம் லவாசா நகர கட்டுமானத் திட்டத்திற்கு ஒப்புதல் வழங்க மறுத்தது. லவசா நகரக் கட்டுமானத்தினால் மேற்கு தொடர்ச்சி மலையின் 325 காட்டுயிர்கள் அழிவின் விளிம்பில் உள்ளதாக இயற்கை ஆர்வலர்கள் குற்றம் சாட்டுகின்றனர். 9 மலையை குடையவோ, வெட்டவோ கூடாது, குடியிருப்புகளின் சாக்கடை நீரை மறுசுழற்சி செய்து பயன்படுத்த வேண்டும் போன்ற நிபந்தனைகளுடன் நவம்பர் 2011-இல் லவாசா நகரக் கட்டுமானத்திற்கு நிபந்தனைகளுடன் அனுமதி வழங்கப்பட்டது.
# லவாசா

## பிணக்குகள்

### நில ஆக்கிரமிப்பு

உள்ளூர் மக்களும், மாநில அரசும் லவாசா நகர நிர்வாகம் நில ஆக்கிரமிப்புகளில் ஈடுப்பட்டுள்ளது என குற்றம் சாட்டினர். லவாசா நகர நிர்வாகம் 600 ஹெக்டேர் வேளாண் நிலத்தை உள்ளூர் விவசாயிகளிடமிருந்து கொள்முதல் செய்துள்ளதன் மூலம் அரசுக்கு வரவேண்டிய சொத்து பத்திரத் தாள் முத்திரை வரி ஏமாற்றப்பட்டுள்ளது என மகாராஷ்டிரா மாநில அரசின் சுற்றுப்புறச் சூழல் துறை அறிக்கை வெளியிட்டது. மேலும் லவாசா நிர்வாகம் 141 ஏக்கர் நிலத்தை மாநில அரசிடமிருந்து நீண்டகால குத்தகைக்கு எடுத்துள்ளதுடன், 98 ஹெக்டேர் நிலத்தை அனுமதியின்றி ஆக்கிரமித்துள்ளது.
# லவாசா

## பிணக்குகள்

### நீர் ஆதாரங்களை பயன்படுத்தல்

புனே நகரத்திற்கு மாநகராட்சி வழங்கும் குடிநீரை லவாசா தனியார் நகரம் பெறுவதால் புனே நகரத்தில் குடிநீர் பற்றாக்குறை ஏற்படுகிறது.
# லவாசா

## பிணக்குகள்

### கட்டுமானத்தை நிறுத்த ஆணை

இந்திய அரசின் சுற்றுச் சூழல் மற்றும் வனத்துறை அமைச்சகத்தின் ஆணையால் லவாசா நகரத்தின் கட்டுமானம் 2010 - 2011 ஆண்டுகளில் தடைப்பட்டது.  
9 நவம்பர் 2011-இல் மீண்டும் ல்வாசா நகரக் கட்டுமானத்திற்கு அனுமதி வழங்கப்பட்டது.
# லவாசா

## பிணக்குகள்

### உறவினர்களுக்கு சலுகைகள்

மகராட்டிரா மாநில அரசியல் சாணக்கியரான சரத் பவாரின் குடும்ப உறவினர்கள் சுற்றுப்புறச் சூழல்களுக்கு எதிரான லவாசா நகரக் கட்டுமானத் திட்ட நிறுவனத்தின் பங்குதாரர்களாக இருந்ததால், நகரக் கட்டுமான திட்டத்திற்கு தேவையான அரசின் ஒப்புதல்கள் எவ்வித நிபந்தனைகள் இன்றி எளிதாக கிடைத்தது. 2002 - 2004-ஆம் ஆண்டுகளில் சரத் பவாரின் மகள் சுப்பிரியா சுலே மற்றும் மருமகன் பெயரில், லவாசா நகர திட்ட நிறுவனத்தின் 20% மேற்பட்ட பங்குகள் இருந்தன. பின்னர் தங்களின் பங்குகளை விற்றுவிட்டனர்.